ai4bharat/Pralekha huggingface dataset:
विज्ञान आणि तंत्रज्ञान मंत्रालय
सीएसआयआर प्रयोगशाळेकडून देशव्यापी उन्हाळी संशोधन प्रशिक्षण कार्यक्रमाचे आयोजन
सीएसआयआर प्रयोगशाळांमधील सुमारे 400 ज्येष्ठ वैज्ञानिक प्रशिक्षिणार्थींना मार्गदर्शन करणार
या कार्यक्रमामध्ये सहभागी होणाऱ्या 400 विद्यार्थ्यांना आर्थिक अनुदान
नवी दिल्ली, 4 जून 2020
कोविड-19 महामारीमुळे आणि संपूर्ण देशभरामध्ये टाळेबंदी जारी करावी लागल्यामुळे देशामध्ये इतर क्षेत्राप्रमाणेच शैक्षणिक क्षेत्रामध्येही आलेली शिथिलता, साचलेपण कमी करून या सर्वांना कामामध्ये उत्साह वाटावा यासाठी नॉर्थ ईस्ट इन्स्टिट्यूट ऑफ सायन्स अँड टेक्नॉलॉजी  ने एक योजना तयार केली आहे. आसाममधल्या जोरहाटस्थित सीएसआयआर -एनईआयएसटी यांनी देशव्यापी ग्रीष्मकालीन संशोधन प्रशिक्षण कार्यक्रमाचे  आयोजन केले आहे. या प्रशिक्षण कार्यक्रमाचे समन्वयक म्हणून घोषणा सीएसआयआरचे महासंचालक डॉ. शेखर सी. मंडे कार्य करणार आहेत.
या कार्यक्रमामध्ये संपूर्ण देशातील विद्यार्थ्यांना सहभागी होता यावे, यासाठी सीएसआयआरच्या 38 प्रयोगशाळांमध्ये कार्यरत असलेल्या संशोधक, व्याख्याते, शिक्षक यांची मार्गदर्शक म्हणून मदत घेण्यात येणार आहे. ग्रीष्मकालीन प्रशिक्षण सत्र ऑनलाईन घेण्यात येणार असल्याचे सीएसआयआर -एनईआयएसटीचे संचालक डॉ. जी नरहरी शास्त्री यांनी सांगितले.
या प्रशिक्षण कार्यक्रमासाठी एका संकेतस्थळाची निर्मिती करण्यात आली आहे. ज्या विद्यार्थ्यांना या उन्हाळी कार्यक्रमामध्ये सहभागी होण्याची इच्छा आहे, त्यांनी http://www.neist.res.in/srtp2020/ या संकेतस्थळावर जावून सर्व तपशीलवार माहिती पुस्तिका मिळवावी आणि ऑनलाईन अर्ज करावा. या प्रशिक्षण कार्यक्रमासाठी दि. 28 मे 2020 रोजी नोंदणी प्रक्रिया सुरू झाली असून नाव नोंदणीचा अखेरचा दिवस 5 जून, 2020 आहे.
जे विद्यार्थी बी.एससी, एम.एससी, एमसीए, बीटेक, बी.ई, एमसीए, एम.टेक. आणि एम.फार्मा यासारख्या पदवी-पदव्युत्तर अभ्यासक्रम करीत आहेत, त्यांच्यासाठी या प्रशिक्षणाची रचना केली आहे. हे प्रशिक्षण विद्यापीठ अनुदान आयोग, एआयसीटीई, राज्य, केंद्रीय, खाजगी विद्यापीठे यांच्याशी संलग्न असलेल्या महाविद्यालयातल्या शिक्षकांना करता येणार आहे.
या प्रशिक्षण कार्यक्रमासाठी निवड प्रक्रिया उमेदवारांनी ज्या प्रकारे माहिती सादर केली आहे, त्या गुणवत्तेच्या आधारे पार पाडण्यात येणार आहे. अर्जदाराला तीन सीएसआयआर प्रयोगशाळांमधून एक संस्था निवडण्याची संधी मिळणार आहे. तसेच ऑनलाईन प्रशिक्षण कार्यक्रम यशस्वीरितीने पार पाडल्यानंतर उमेदवारांना प्रमाणपत्र देण्यात येणार आहे.
रसायनशास्त्र, भौतिकशास्त्र, गणित, भूविज्ञान, औषधशास्त्र, डेटा सायन्स, कृत्रिम बुद्धिमत्ता, आणि वैद्यकशास्त्र अशा विविध विषयांवर ऑनलाईन व्याख्याने देण्यासाठी सीएसआयआरच्या प्रयोगशाळांमधले सुमारे 400 वरिष्ठ संशोधक कार्यरत असणार आहेत. या कार्यक्रमामध्ये सहभागी होणाऱ्या 400 विद्यार्थ्यांना आर्थिक अनुदानही देण्यात येणार आहे.
अशा प्रकारच्या प्रशिक्षण कार्यक्रमामुळे मुलांना आपल्या अभ्यासाच्या विषयातली अधिक वैज्ञानिक माहिती, ज्ञान घेण्याची प्रेरणा मिळेल आणि सध्याच्या परिस्थितीमध्ये शैक्षणिक क्षेत्रामध्ये जी शिथिलता आली आहे, त्या मानसिकतेतून बाहेर पडण्यास मदत मिळेल, असे मत डॉ. शास्त्री यांनी व्यक्त केले.

S.Thakur/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 211
आयुष मंत्रालय
आधुनिक जगातल्या आजारांच्या व्यवस्थापनासाठी आयुर्वेद अतिशय समर्पक – श्रीपाद नाईक
मुंबई, 26 ऑक्टोबर 2018
आयुर्वेद, आरोग्य क्षेत्राच्या मुख्य प्रवाहात आणण्यासाठी शाश्वत, सुरक्षित पीडानाशक व्यवस्थापनातली आयुर्वेदाची शक्ती, वैज्ञानिक जगताला अधोरेखित करुन देण्याची गरज आहे. उच्च रक्तदाब, ताण, हृदयाशी संबंधित विकार यासारख्या आधुनिक जगातल्या आजारांच्या व्यवस्थापनासाठी आयुर्वेदाची भूमिका अतिशय समपर्क आहे असे आयुष राज्यमंत्री श्रीपाद नाईक यांनी आज मुंबईत सांगितले. चौथ्या आंतरराष्ट्रीय आणि 12 व्या “आपकॉन 2018 ” राष्ट्रीय चर्चासत्रात ते आज बोलत होते.
जीवनशैलीशी निगडीत आजारांमुळे, आयुष औषध पद्धतीला मोठे महत्व प्राप्त झाले आहे. आपल्या आगळ्या, सर्वसमावेशक आणि अनेकदा जुनाट आजारांवरच्या व्यवस्थापनाबाबतचा दृष्टीकोन यामुळे गेल्या काही दशकात युरोपियन देश आणि अमेरिकेत आयुर्वेद अतिशय लोकप्रिय ठरला आहे असे ते म्हणाले.
आयुर्वेदातल्या अनेक संकल्पना आणि प्रथा वैशिष्ट्यपूर्ण असून जनतेकडून तसेच जागतिक वैज्ञानिक आणि वैद्यकीय समाजाकडूनही त्याला मान्यता आणि पाठिंबा मिळत असल्याचे नाईक म्हणाले.
आधुनिक वैद्यक शास्त्र आणि आयुर्वेद एकत्र येऊन एक चमू म्हणून रुग्णासाठी उत्तम सेवा देतील असे एकीकृत क्लिनीकल सेंटर उभारण्याची गरज त्यांनी व्यक्त केली. सामाजिक आरोग्य क्षेत्रात आयुर्वेद मोठी भूमिका बजावू शकतो. भारतात प्रशिक्षित आयुर्वेद डॉक्टर मोठ्या प्रमाणात आहेत, या स्रोताचा योग्य रितीने वापर करुन घेण्याची गरज आहे. प्राथमिक आरोग्य केंद्रांमध्ये आयुष सुविधा उपलब्ध करुन देण्यासाठी आयुष मंत्रालय, राज्य आणि केंद्रशासित प्रदेशांना राष्ट्रीय आयुष अभियान अर्थात “नाम” अंतर्गत प्रोत्साहन देत आहे.
शिक्षणाचा दर्जा राखण्याला आपले सरकार प्राधान्य देत असल्याचे नाईक म्हणाले. जनतेला उत्तम वैद्यक व्यावसायिक आणि उत्तम आरोग्य सुविधा पुरविण्यासाठी आयुष शैक्षणिक संस्था उभारणे, विकसित करणे, त्यांचा दर्जा उंचावणे आणि प्रतिभावान विद्यार्थ्यांना आकर्षित करणे हे आयुष मंत्रालयाचे उद्दीष्ट असल्याचे त्यांनी सांगितले.
“आपकॉन- 2018” या तीन दिवस चालणाऱ्या परिषदेत 700 हून अधिक प्रतिनिधी सहभागी होत आहेत.
M.Chopade/N.Chitale/P.Malandkar
(Visitor Counter : 56
पंतप्रधान कार्यालय
पुण्यात बांधकाम सुरु असलेल्या इमारत दुर्घटनेत झालेल्या जिवितहानी बद्दल पंतप्रधानांनी व्यक्त केले दु:ख
पुण्यात बांधकाम सुरु असलेल्या इमारत दुर्घटनेत झालेल्या जिवितहानी बद्दल पंतप्रधान नरेंद्र मोदी यांनी दु:ख व्यक्त केले आहे.
पंतप्रधान कार्यालयाच्या ट्विट संदेशात म्हटले आहे :
"पुण्यात बांधकाम सुरू असलेल्या इमारत दुर्घटनेत झालेल्या जिवितहानीमुळे तीव्र दु:ख झाले. पिडित कुटुंबाप्रती सहवेदना व्यक्त करतो. दुर्घटनेतील जखमी लवकरात लवकर बरे व्हावेत अशी प्रार्थना करतो: पंतप्रधान @narendramodi"
पंतप्रधान कार्यालय
पंतप्रधानांकडून नवरेहच्या शुभेच्छा
पंतप्रधान नरेंद्र मोदी यांनी नागरिकांना नवरेहच्या शुभेच्या दिल्या आहेत.
ट्वीट संदेशात पंतप्रधान म्हणाले,
"नवरेहच्या शुभेच्छा."
मंत्रिमंडळ
स्थलांतर आणि गतिशीलता भागीदारी याबाबत भारत आणि युनायटेड किंगडम ऑफ ग्रेट ब्रिटन अँड नॉर्दन आयर्लंड यांच्यातल्या सामंजस्य कराराला केंद्रीय मंत्रीमंडळाची मंजुरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्री मंडळाच्या बैठकीत भारत आणि युनायटेड किंगडम ऑफ ग्रेट ब्रिटन अँड नॉर्दन आयर्लंड यांच्यात स्थलांतर आणि लोकांची ये-जा संदर्भातली भागीदारी याविषयीच्या सामंजस्य करारावर स्वाक्षऱ्या करण्याला मंजुरी देण्यात आली.
उद्दिष्टे :
विद्यार्थी, संशोधक आणि कुशल व्यावसायिकांसाठी व्हिसा जारी करण्याची प्रक्रिया उदार करत यांच्या ये-जा करण्याला प्रोत्साहन देणे त्याचबरोबर अनियमित स्थलांतर आणि मानवी तस्करीशी संबंधित मुद्य्यांवर उभय बाजूनी सहकार्य दृढ करण्याचा या सामंजस्य कराराचा उद्देश आहे.
भारतीय विद्यार्थी, शिक्षणतज्ञ, संशोधक, व्यावसायिक आणि आर्थिक कारणांसाठी स्थलांतरित तसेच दोन्ही देशांच्या आर्थिक विकासात, जात, धर्म किंवा लिंग लक्षात न घेता विविध प्रकल्पात योगदान देऊ इच्छिणाऱ्या सर्वाना या सामंजस्य कराराचा लाभ होणार आहे. प्रतिभेचा मुक्त ओघ सुलभ केल्याने या सामंजस्य करारामुळे दोन्ही देशातल्या नवोन्मेश परीसंस्थेला बळकटी मिळणार आहे.
परराष्ट्र व्यवहार मंत्रालय,या सामंजस्य कराराच्या प्रभावी अंमलबजावणीसाठी, संयुक्त कार्यकारी गट यंत्रणेद्वारे बारकाईने देखरेख ठेवणार आहे.
ऊर्जा मंत्रालय
भारताच्या अध्यक्षतेखाली पहिल्या जी 20 ऊर्जा संक्रमण कार्यगटाची बैठक आयोजित करण्यासाठी बंगळुरू सज्ज
भारताच्या अध्यक्षतेखाली जी 20 ऊर्जा संक्रमण कार्यगटाची  पहिली बैठक बंगळुरू इथे 5-7 फेब्रुवारी 2023 दरम्यान आयोजित करण्यात आली आहे. या बैठकीला जी 20 सदस्य देशांसह बांग्लादेश इजिप्त, मॉरिशस, नेदरलँड, नायजेरिया, ओमान, सिंगापूर, यूएई आणि स्पेन या नऊ विशेष आमंत्रित अतिथी देशांतील 150 हून अधिक प्रतिनिधी उपस्थित राहतील.
याशिवाय, जागतिक बँक, आशियाई विकास बँक, संयुक्त राष्ट्र विकास कार्यक्रम , आंतरराष्ट्रीय ऊर्जा संस्था , स्वच्छ ऊर्जा मंत्रीस्तरीय संस्था , संयुक्त राष्ट्र पर्यावरण कार्यक्रम , आंतरराष्ट्रीय सौर आघाडी , संयुक्त राष्ट्र आंतरराष्ट्रीय विकास संस्था , आशिया आणि प्रशांत क्षेत्रासाठी संयुक्त राष्ट्र आर्थिक आणि सामाजिक आयोग , संशोधन आणि विकास  20 यांसारख्या आघाडीच्या आंतरराष्ट्रीय संस्था आणि माहितीविषयक भागीदार संघटनाही या बैठकीचा भाग असतील. ऊर्जा संक्रमण कार्यगटाच्या बैठकीत संबंधित मंत्रालयातील वरिष्ठ सरकारी अधिकारी देखील सहभागी होतील.
या बैठकीसाठी कर्नाटक सरकारचे पाठबळ असून ते समन्वयकही आहेत. ऊर्जा संक्रमण कार्यगटाची ही पहिली बैठक सहा प्राधान्य क्षेत्रांवर लक्ष केंद्रित करेल. यामध्ये पुढील प्राधान्यांचा समावेश आहे:  तंत्रज्ञानातील दरी दूर करून ऊर्जा संक्रमण  ऊर्जा संक्रमणासाठी किफायतशीर वित्तपुरवठा  ऊर्जा सुरक्षा आणि विविध पुरवठा साखळी  ऊर्जा कार्यक्षमता, औद्योगिक कार्बन उत्सर्जन कमी करणे आणि जबाबदारीने वापर,  भविष्यासाठी इंधने  आणि  स्वच्छ ऊर्जेची सार्वत्रिक उपलब्धता आणि न्याय्य, किफायतशीर तसेच सर्वसमावेशक ऊर्जा संक्रमण मार्ग. तर दुसरीकडे , ऊर्जा संक्रमण कार्यगटाच्या बैठकीत ‘कार्बन शोषूण घेणे, वापर आणि साठवणूक ’ या विषयावर पूरक उच्चस्तरीय आंतरराष्ट्रीय चर्चासत्रही होणार आहे. निव्वळ-शून्य कार्बन उत्सर्जन उद्दिष्ट साध्य करण्यासाठी महत्त्वपूर्ण मानल्या जाणार्या ‘कार्बन शोषून घेणे ,वापर आणि साठवणूकीचे महत्त्व अधोरेखित करण्यावर हे चर्चासत्र लक्ष केंद्रित करेल. या चर्चासत्रात स्वच्छ ऊर्जा संक्रमणाच्या आव्हानात्मक पैलूंवर आणि मूल्य साखळीच्या विविध तांत्रिक पैलूंचे परीक्षण करतानाच सीसीयुएसच्या भूमिकेवर विचारविनिमय केला जाईल, हा कार्यक्रम यशस्वी उपक्रमांच्या माध्यमातून माहितीची देवाणघेवाण करेल. याचे प्रतिबिंब उदयोन्मुख अर्थव्यवस्थांमध्ये दिसू शकेल.
पहिल्या ऊर्जा संक्रमण कार्यगट बैठकीचा एक भाग म्हणून, या बैठकीसाठी उपस्थित प्रतिनिधी इन्फोसिस हरित इमारत संकुल आणि पावागड सौर पार्कला भेट देतील आणि भारताचे अक्षय ऊर्जा क्षेत्रामधील उपक्रम आणि हवामान बदलावर मात करण्यासाठी केलेले प्रयत्न पाहतील. या प्रतिनिधींना कर्नाटकातील समृद्ध सांस्कृतिक वारसा, कला, संस्कृती आणि पाककृती यांचाही अनुभव घेता येणार आहे. भारत सरकारचे ऊर्जा मंत्रालय ऊर्जा संक्रमण कार्यगट बैठकीसाठी नोडल मंत्रालय आहे आणि या बैठकीत लक्ष केंद्रित केलेल्या प्राधान्य क्षेत्रांवर चर्चा आणि वाटाघाटींचे नेतृत्व करेल.
माहिती आणि प्रसारण मंत्रालय
अमृतसरमधल्या जालियनवाला बाग हत्याकांडाला शंभर वर्ष झाल्यानिमित्त छायाचित्र प्रदर्शनाचे आयोजन
नवी दिल्ली, 12 एप्रिल 2019
जालियनवाला बाग हत्याकांडाला शंभर वर्ष झाल्यानिमित्त माहिती आणि प्रसारण मंत्रालयाच्या चंदीगड क्षेत्रीय आऊटरिच ब्युरोने 11 ते 13 एप्रिल दरम्यान छायाचित्र प्रदर्शन आयोजित केले आहे. ‘स्वातंत्र्यलढ्यावरचे छायाचित्र प्रदर्शन’ या नावाच्या या प्रदर्शनात जालियनवाला बाग हत्याकांडाविषयीची चित्रे, वर्तमानपत्रातील कात्रणे, लेख यांचा समावेश आहे. 13 एप्रिल 1919 मध्ये मारल्या गेलेल्या या लोकांच्या स्मरणार्थ स्मारक निर्मितीसाठी जमीन दान करण्याचे अवाहन महात्मा गांधी आणि अन्यजण करत आहेत हे दर्शविणाऱ्या छायाचित्राचाही यात समावेश आहे.
छायाचित्रांबरोबरच, भारताचा स्वातंत्र्य लढा आणि जालियनवाला बाग यावर फिल्म्स डिव्हिजन आणि दूरदर्शन यांनी निर्माण केलेला लघुपटही जनतेला दाखविण्यात येत आहे.
N.Sapre/N.Chitale/P.Kor
(Visitor Counter : 230
पंतप्रधान कार्यालय
संसदीय सांस्कृतिक सोहळा हा प्रतिभेचे प्रदर्शन करण्यासाठी आणि सांस्कृतिक कार्यक्रमांमध्ये सहभागी होण्यासाठीचा एक उत्तम उपक्रम आहे : पंतप्रधान
पंतप्रधान नरेंद्र मोदी यांनी म्हटले आहे की संसदीय सांस्कृतिक सोहळा हा असा एक उत्तम उपक्रम आहे ज्यात वेगवेगळ्या संसदीय मतदारसंघातील सामान्य लोकांना त्यांच्या प्रतिभेचे सादरीकरण करण्याची आणि सांस्कृतिक कार्यक्रमांमध्ये भाग घेण्याची संधी मिळते. या उपक्रमात सहभागी झालेल्यांना प्रोत्साहन देण्याची विनंती देखील त्यांनी सर्वांना केली.
एक्स मंचावर लिहिलेल्या संदेशात पंतप्रधान म्हणाले;
“वेगवेगळ्या संसदीय मतदारसंघातील लोकांना त्यांच्या प्रतिभेचे प्रदर्शन करण्याची आणि सांस्कृतिक कार्यक्रमांमध्ये भाग घेण्याची संधी देऊ करणारा संसदीय सांस्कृतिक सोहळा हा एक उत्तम उपक्रम आहे. भाजपाचे खासदार या कार्यक्रमाच्या आयोजनात अत्यंत उत्साहाने भाग घेत आहेत. याच शृंखलेत, मी देखील, माझ्या काशी मतदारसंघात एक नम्र प्रयत्न केला आहे. माझा तुम्हा सर्वांना आग्रह आहे की तुम्ही यात सहभागी झालेल्यांना जरुर प्रोत्साहित करा.”
पंतप्रधान कार्यालय
प्रगतीच्या बैठकीत पंतप्रधानांची संबंधितांशी चर्चा
नवी दिल्ली, 29 ऑगस्ट 2018
पंतप्रधान नरेंद्र मोदी यांनी आज प्रगती-म्हणजेच कार्यक्षम प्रशासन आणि प्रकल्पांची कालबद्ध अंमलबजावणी करण्यासाठीचे बहुआयामी व्यासपीठच्या अठ्ठावीसाव्या बैठकीत विविध योजना आणि प्रकल्पांच्या प्रगतीचा आढावा घेतला.
यावेळी प्राप्तिकरासंबंधी नागरिकांकडून आलेल्या तक्रारींच्या निपटाऱ्याचा त्यांनी आढावा घेतला. यासंदर्भात झालेल्या कारवाईविषयी अर्थमंत्रालयाच्या अधिकाऱ्यांनी त्यांना माहिती दिली. सर्व व्यवस्था तंत्रज्ञानावाच्या माध्यमातून चालवल्या जाव्यात आणि त्यात मानवी सहभाग कमीतकमी असावा, या सूचनेचा त्यांनी पुनरुच्चार त्यांनी केला. तसेच, भ्रष्टाचारी अधिकाऱ्यांविरोधातील कारवाईची मोदी यांनी नोंद घेतली. तसेच, प्राप्तिकर विभागाने यांदर्भात केलेल्या कारवाया आणि उपाययोजनांची माहिती तसेच कर सुलभतेसाठी दिलेल्या सुविधा जास्तीत जास्त लोकांपर्यत पोचवाव्यात, अशी आग्रही सूचना पंतप्रधानांनी केली.
याआधी झालेल्या प्रगतीच्या 27 बैठकांमध्ये देशभरात सुरु असलेल्या 11.5 लाख कोटी रुपयांच्या विविध प्रकल्पांच्या कामांचा आढावा घेण्यात आला. त्याशिवाय इतर क्षेत्रातील सार्वजनिक तक्रारींचाही यावेळी आढावा घेण्यात आला.
आजच्या 28 व्या बैठकीत, पंतप्रधानांनी रेल्वे आणि रस्ते तसेच पेट्रोलियम क्षेत्रातील महत्वाचा नऊ पायाभूत प्रकल्पांच्या अंमलबजावणीची माहिती घेतली. आंध्र प्रदेश, आसाम, गुजरात, दिल्ली, हरयाणा, तामिळनाडू, ओडिशा, कर्नाटक,पंजाब, उत्तरप्रदेश आणि उत्तराखंड येथे हे प्रकल्प सुरु आहेत.
नरेंद्र मोदी यांनी प्रधानमंत्री जन आरोग्य योजना-आयुष्यमान भारताच्या प्रगतीचाही त्यांनी आढावा घेतला. तसेच प्रधानमंत्री जन औषधी प्रकल्पाचाही पंतप्रधानांनी या बैठकीत आढावा घेतला.
B.Gokhale/R.Aghor/P.Malandkar
(Visitor Counter : 99
अर्थ मंत्रालय
शासकीय समभाग 5.22% जीएस 2025, 6.19% जीएस 2034 आणि 7.16% जीएस 2050 च्या विक्रीची लिलाव प्रक्रिया 
नवी दिल्ली, 6 जुलै 2020
केंद्र सरकारने  ‘मूल्य आधारित लिलावाद्वारे 12,000 कोटी  च्या अधिसूचित रकमेसाठी ‘5.22% सरकारी स्टॉक, 2025 ' मूल्य आधारित लिलावाद्वारे 11,000 कोटी  च्या अधिसूचित रकमेसाठी '‘6.19 टक्के सरकारी स्टॉक, 2034, मूल्य आधारित लिलावाद्वारे 7,000 कोटी  च्या अधिसूचित रकमेसाठी 7.16 टक्के सरकारी स्टॉक, 2050' विक्रीची घोषणा केली आहे. वरीलपैकी एक किंवा अधिक सिक्युरिटीजच्या तुलनेत प्रत्येकी 2,000 कोटी रुपयांपर्यंत अतिरिक्त योगदान ठेवण्याचा सरकारकडे पर्याय असेल. 10 जुलै 2020 रोजी  रिझर्व्ह बँक ऑफ इंडिया, मुंबई कार्यालय, फोर्ट, मुंबईतर्फे लिलाव केला जाईल.
समभागांच्या विक्रीच्या अधिसूचित रकमेच्या 5% पर्यंत सरकारी सिक्युरिटीजच्या लिलावामध्ये बिगर स्पर्धात्मक निविदा सुविधा योजनेनुसार पात्र व्यक्ती आणि संस्थांना वाटप केले जाईल.
लिलावासाठी दोन्ही स्पर्धात्मक आणि बिगर स्पर्धात्मक निविदा 10 जुलै 2020 रोजी इलेक्ट्रॉनिक स्वरूपात रिझर्व्ह बँक ऑफ इंडिया कोअर बँकिंग सोल्यूशन  प्रणालीवर सादर कराव्यात. बिगर -स्पर्धात्मक निविदा सकाळी 10.30 ते 11.00 दरम्यान सादर कराव्यात आणि स्पर्धात्मक निविदा सकाळी 10.30 ते 11.30 दरम्यान सादर कराव्यात.
लिलावाचा निकाल 10 जुलै, 2020  रोजी जाहीर करण्यात येईल आणि यशस्वी निविदाकारांकडून भरणा 13 जुलै 2020  रोजी होईल.
रिझर्व्ह बँक ऑफ इंडियाने जारी केलेल्या परिपत्रक क्र. आरबीआय / 2018-19 / 25 दिनांक 24 जुलै, 2018 अंतर्गत जारी केलेल्या 'केंद्र सरकारच्या सिक्युरिटीजमध्ये “केंव्हा जारी केले ' संबंधी मार्गदर्शक सूचनांनुसार 'केव्हा जारी केले' साठी पात्र असतील.S.Thakur/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
पंतप्रधानांकडून बुद्ध पौर्णिमेच्या शुभेच्छा
पंतप्रधान नरेंद्र मोदी यांनी बुद्ध पौर्णिमेनिमित्त शुभेच्छा दिल्या आहेत.
पंतप्रधानांनी ट्विट केले;
बुद्ध पौर्णिमेच्या हार्दिक शुभेच्छा. भगवान बुद्धांचे आदर्श आपल्या सर्वांना सदैव प्रेरणा आणि शक्ती देत राहोत.
राष्ट्रपती कार्यालय
प्रसिद्धी पत्रक
नवी दिल्ली, 7 जुलै 2021
पंतप्रधानांच्या सल्ल्यानुसार भारताच्या राष्ट्रपतींनी मंत्रिमंडळाचे सदस्य म्हणून खालील व्यक्तींची नेमणूक केली आहे:
कॅबिनेट मंत्री
1. श्री नारायण तातू राणे
2. श्री सर्वानंद सोनोवाल
3. डॉ. वीरेंद्र कुमार
4. श्री ज्योतिरादित्य एम सिंधिया
5. श्री रामचंद्र प्रसाद सिंह
6. श्री अश्विनी वैष्णव
7. श्री पशु पति कुमार पारस
8. श्री किरेन रिजिजू
9. श्री राज कुमार सिंह
10. श्री हरदीप सिंग पुरी
11. श्री.मनसुख मांडवीय
12. श्री भूपेंद्र यादव
13. श्री परषोत्तम रुपाला
14. श्री जी. किशन रेड्डी
15. श्री अनुरागसिंग ठाकूर
राज्यमंत्री
1. श्री पंकज चौधरी
2. श्रीमती. अनुप्रिया सिंह पटेल
3. डॉ. सत्य पाल सिंग बाघेल
4. श्री राजीव चंद्रशेखर
5. सुश्री शोभा करंदलाजे
6. श्री भानु प्रताप सिंह वर्मा
7. श्रीमती. दर्शना विक्रम जरदोष
8. श्रीमती. मीनाक्षी लेखी
9. श्रीमती. अन्नपूर्णा देवी
10. श्री ए. नारायणस्वामी
11. श्री कौशल किशोर
12. श्री अजय भट्ट
13. श्री बी. एल. वर्मा
14. श्री अजय कुमार
15. श्री चौहान देवूसिंह
16. श्री भगवंत खुबा
17. श्री कपिल मोरेश्वर पाटील
18. सुश्री प्रतिमा भौमिक
19. डॉ.सुभाष सरकार
20. डॉ भागवत किशनराव कराड
21. डॉ.राजकुमार रंजन सिंह
22. डॉ. भारती प्रवीण पवार
23. श्री विश्वेश्वर टुडू
24. श्री शांतनु ठाकूर
25. डॉ. मुंजापारा महेंद्रभाई
26. श्री जॉन बारला
27. डॉ एल. मुरुगन
28. श्री निसिथ प्रामाणिक
राष्ट्रपतींनी आज राष्ट्रपती भवनात झालेल्या समारंभात मंत्रीमंडळाच्या वरील सदस्यांना पद व गोपनीयतेची शपथ दिली.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
पुण्याच्या आघारकर संशोधन संस्थेच्या वैज्ञानिकांनी महाराष्ट्र आणि कर्नाटकतील पश्चिम घाट परिसरात पाईपवॉर्ट म्हणजेच पाणगेंद प्रजातींचा लावला शोध
या नव्या प्रजाती औषधी गुण असलेल्या वनस्पती समुहातील असल्याचा दावा
नवी दिल्ली, 4 ऑक्टोबर 2020
जगातील जैवविविधतेच्या दृष्टीने अत्यंत संवेदनशील अशा 35 जागांपैकी एक असलेल्या पश्चिम घाटात दोन नव्या औषधी वनस्पतींचा शोध लागला आहे.
या वनस्पतींना पाईपवॉर्ट म्हणजे पाणगेंद वनस्पती म्हणून ओळखले जात असून त्यांचे शास्त्रीय नाव एरिओकौलोन असे आहे. या वनस्पती केवळ मोसमी पावसाच्या काळात उगवणाऱ्या आहेत. भारतातील पश्चिम घाटात या वनस्पतींच्या 111 प्रजाती बघायला मिळतात.
यापैकी बहुतांश प्रजाती पश्चिम घाटात तर काही पूर्व हिमालयात देखील आहेत, आणि त्यातील 70% प्रजाती देशी आहेत.यापैकी एक प्रजाती, एरिओकौलोन सायनेरम मध्ये कर्करोग विरोधी, वेदनाशामक, सूजनाशक आणि स्नायू घट्ट करणारे औषधी गुणधर्म आढळले आहेत. ई- क़्विनक़्वैनग्लुएर ही वनस्पती यकृताच्या आजारांवर औषध म्हणून वापरली जाते. ई-मदईपरेन्स ही केरळमध्ये आढळणारी जीवाणूरोधी औषधी आहे. या नव्या वनस्पतींचे औषधी गुणधर्म शोधण्याचे काम अजून सुरु आहे.
आघारकर संशोधन संस्था ही पुण्यातील स्वायत्त विज्ञान आणि तंत्रज्ञान संस्था असून तिने या दोन प्रजातींचा शोध लावला आहेत
पश्चिम घाटात, जैवविविधतेचा अभ्यास करतांना त्यांना या वनस्पती सापडल्या. एरिओकौलोन वनस्पतीच्या प्रजातींच्या इतिहासाचा ही संस्था शोध घेते आहे, त्यावेळी या दोन नव्या प्रजाती आम्हाला आढळल्या अशी माहिती या अध्ययनाचे नेतृत्व करणारे डॉ. रितेश कुमार चौधरी यांनी दिली. एरिओकौलोन वनस्पतीच्या प्रजाती सारख्याच दिसत असल्याने त्यांच्यातील वेगळेपण शोधून काढणे आव्हानात्मक काम असते, असेही त्यांनी सांगितले.
यापैकी एक प्रजाती सिंधुदुर्ग जिल्ह्यात तर दुसरी प्रजाती कर्नाटकच्या कुमटा भागात आढळली आहे.
[Publication links:https://doi.org/10.5735/085.056.0417
https://doi.org/10.11646/phytotaxa.303.3.3
सविस्तर माहितीसाठी डॉ राजेश चौधरी यांच्याशी या इमेलवर संपर्क साधावा ]B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
पंतप्रधान कार्यालय
पंतप्रधानांनी ऍन्थनी अल्बनीज यांचे ऑस्ट्रेलियामधल्या मजूर पक्षाच्या विजयाबद्दल आणि पंतप्रधानपदी झालेल्या त्यांच्या निवडीबद्दल केले अभिनंदन
नवी दिल्ली, 21 मे 2022
पंतप्रधान नरेंद्र मोदी यांनी ऍन्थनी अल्बानीज यांचे ऑस्ट्रेलियामधल्या मजूर पक्षाच्या विजयाबद्दल आणि पंतप्रधानपदी झालेल्या त्यांच्या निवडीबद्दल अभिनंदन केले आहे.
आपल्या ट्वीटमध्ये पंतप्रधान म्हणाले;
“अभिनंदन @ AlboMP ऑस्ट्रेलियाच्या मजूर पक्षाच्या विजयाबद्दल, आणि पंतप्रधान पदी झालेल्या आपल्या निवडीबद्दल! आपली सर्वसमावेशक धोरणात्मक भागीदारी आणखी मजबूत करण्याच्या दिशेने आणि हिंद-प्रशांत क्षेत्रातल्या सामायिक प्राधान्यांसाठी काम करायला मी उत्सुक आहे.”N.Chitale/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सांख्यिकी आणि कार्यक्रम अंमलबजावणी मंत्रालय
भारतातील पेरोल रिपोर्टिंग-औपचारिक रोजगार स्थिती
सांख्यिकी व कार्यक्रम अंमलबजावणी मंत्रालयाच्या राष्ट्रीय सांख्यिकी कार्यालयाने , सप्टेंबर 2017 ते ऑगस्ट 2020 या कालावधीतील विशिष्ट परिमाणांच्या प्रगतीचा आढावा घेण्यासाठी निवडक सरकारी संस्थांकडे उपलब्ध असलेल्या प्रशासकीय नोंदींच्या आधारे देशाच्या रोजगाराच्या स्थितीसंदर्भात प्रसिद्धी पत्रक जारी केले आहे.
तपशीलवार माहितीसाठी येथे क्लिक करा.
M.Chopade/S.Tupe/P.Kor
आयुष मंत्रालय
योगाभ्यासाच्या प्रोत्साहन आणि विकासासाठी अमुल्य योगदान दिलेल्यांना पंतप्रधान पुरस्कार 2018 जाहीर
नवी दिल्ली, 20 जून 2018
नाशिकचे विश्वास मंडलिक आणि मुंबईची ‘द योगा इन्स्टिट्यूट’ या संस्थेला योगाभ्यासाला प्रोत्साहन आणि विकासात अमुल्य योगदान दिल्याबद्दल 2018च्या पंतप्रधान पुरस्कारांनी गौरवण्यात येणार आहे. विविध गटांमध्ये मिळालेल्या 186 अर्जांमधून ही निवड करण्यात आली आहे.
21 जून 2016 रोजी दुसऱ्या आंतरराष्ट्रीय योग दिनी पंतप्रधानांनी या पुरस्काराची घोषणा केली होती. आयुष मंत्रालयाने या पुरस्कारासाठी मार्गदर्शक तत्व विकसित केली होती. पुरस्कारांच्या पारदर्शक प्रक्रियेसाठी स्क्रिनिंग आणि मुल्यमापन समित्या स्थापन करण्यात आल्या होत्या.
स्मृति चिन्ह, प्रमाणपत्र आणि 25 लाख रुपये रोख असे या पुरस्काराचे स्वरुप आहे.
B.Gokhale/S.Kane/D.Rane
(Visitor Counter : 83
कृषी मंत्रालय
तांदळाच्या पेरणीच्या क्षेत्राने ओलांडला 400 लाख हेक्टर क्षेत्राचा टप्पा
श्री अन्न/ भरड धान्याची 182 लाख हेक्टरवर पेरणी
ऊसाची 59.91 लाख हेक्टर क्षेत्रावर लागवड
खरीपाच्या पेरणीने ओलांडला 1088 लाख हेक्टरचा टप्पा
नवी दिल्ली, 11 सप्टेंबर 2023
कृषी आणि शेतकरी कल्याण विभागाने 8 सप्टेंबर 2023 पर्यंत खरीप पिकांच्या पेरणीची व्याप्ती किती क्षेत्रांमध्ये झाली आहे त्याची आठ सप्टेंबर पर्यंतची आकडेवारी प्रसिद्ध केली आहे.
|
|
अनुक्रमांक
|
|
पिकाचे नाव
|
|
पेरणी झालेले क्षेत्रफळ

|
|
2023
|
|
2022
|
|
1
|
|
तांदूळ
|
|
403.41
|
|
392.81
|
|
2
|
|
डाळी
|
|
119.91
|
|
131.17
|
|
a
|
|
तूर
|
|
42.92
|
|
45.61
|
|
b
|
|
उडीद
|
|
31.89
|
|
37.08
|
|
c
|
|
मूग
|
|
31.11
|
|
33.67
|
|
d
|
|
कुळीथ
|
|
0.31
|
|
0.29
|
|
e
|
|
इतर डाळी
|
|
13.68
|
|
14.53
|
|
3
|
|
श्री अन्न अधिक भरड धान्ये
|
|
182.21
|
|
181.24
|
|
a
|
|
ज्वारी
|
|
14.08
|
|
15.58
|
|
b
|
|
बाजरी
|
|
70.84
|
|
70.46
|
|
c
|
|
नाचणी
|
|
8.73
|
|
9.29
|
|
d
|
|
लहान भरड धान्ये
|
|
5.24
|
|
4.93
|
|
e
|
|
मका
|
|
83.33
|
|
80.97
|
|
4
|
|
तेलबिया
|
|
191.49
|
|
193.30
|
|
a
|
|
शेंगदाणे
|
|
43.73
|
|
45.30
|
|
b
|
|
सोयाबीन
|
|
125.40
|
|
124.06
|
|
c
|
|
सूर्यफूल
|
|
0.70
|
|
2.00
|
|
d
|
|
तीळ
|
|
11.98
|
|
12.97
|
|
e
|
|
निगेर
|
|
0.57
|
|
0.88
|
|
f
|
|
एरंडेल
|
|
9.00
|
|
7.94
|
|
g
|
|
इतर तेलबिया
|
|
0.11
|
|
0.14
|
|
5
|
|
ऊस
|
|
59.91
|
|
55.65
|
|
6
|
|
ताग आणि मेस्ता
|
|
6.57
|
|
6.97
|
|
7
|
|
कापूस
|
|
125.00
|
|
126.87
|
|
एकूण
|
|
1088.50
|
|
1088.02G.Chippalkatti/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87